open-index/open-wikipedia-markdown huggingface dataset:
Justin Hryckowian

**Justin Hryckowian** (s. 23. helmikuuta 2001 L'Ile-Bizard Quebec, Kanada) on kanadalainen jääkiekkoilija. Hryckowian edustaa NHL-joukkue Dallas Starsia. Ennen NHL-uraansa hän edusti USHL-juniorisarjassa Cedar Rapids RoughRidersin ja Sioux City Musketeersin joukkueita ja Northeastern University-yliopiston joukkuetta. Hän on varaamaton pelaaja joka teki Starsin kanssa sopimuksen maaliskuussa 2024. Hänen pelipaikkansa on keskushyökkääjä ja hänen kätisyytensä on vasen.

Hryckowian on pelannut 67 NHL:n runkosarjan ottelua. Näissä otteluissa hän on tehnyt kymmenen maalia ja 13 syöttöä eli yhteensä 23 tehopistettä. 

## Huomautukset

## Lähteet
Heimosoturien muistomerkki

**Heimosoturien muistomerkki**, jota kutsutaan myös nimellä **Virossa ja Aunuksessa kaatuneiden muistomerkki**, on Keski-Porin kirkon puistossa sijaitseva Emil Cedercreutzin suunnittelema muistopaasi vuodelta 1921. Se sijaitsee paikalla, jonne on haudattu kuusi porilaista suojeluskuntalaista. He osallistuivat vapaaehtoisina Viron vapaussotaan ja Itä-Karjalan valloitusretkelle vuonna 1919. Taistelut tunnetaan myös nimellä heimosodat.

Muistomerkin valmisti porilainen W. R. Kivekäs inkoolaisesta graniitista. Sen päällä on kohokuvana miekka, ja kiven sivuihin on kaiverrettu tekstit: *Veljeskansojen vapauden puolesta v. 1919 / kaatuneet Virossa ja Aunuksessa / Kustaa Tammelin, Paavo Lönngren, Väinö Vallin, Reijo Wikki, Lauri Virtanen, Vilho Leineberg / Viro, Aunus, Karjala, Vienanmaa, yks suuri on Suomen valta*. Jälkimmäiset säkeet ovat peräisin Jääkärimarssin alkuperäisestä sanoituksesta.

Muistomerkki oli järjestyksessä toinen sankaripatsas Keski-Porin kirkon puistossa. Vuonna 1920 puistoon oli pystytetty myös Cedercreutzin suunnittelema *[[Vapaussodan v. 1918 valkoisten muistomerkki, Pori|Vapaussodan muistomerkki]]*.

## Julkistus
Heimosoturien muistomerkki paljastettiin Porin vapautumisen kolmivuotispäivänä 13. huhtikuuta 1921. Juhlapäivän aamuna ammuttiin tykinlaukauksia. Juhlallisuudet alkoivat Porin torilta, josta siirryttiin kirkkopuistoon. Kaatuneiden omaiset oli kutsuttu mukaan muistomerkin paljastustilaisuuteen. Paljastustilaisuuden jälkeen Keski-Porin kirkossa pidettiin juhlajumalanpalvelus. Illan päätteeksi oli Porin Teatterilla ”arwokasohjelmainen juhlailtama”, jonne oli kutsuttu suojeluskuntalaiset ja lotat.

Muistomerkin paljastustilaisuudessa suojeluskunnan piiripäällikkö luutnantti Ikonen luovutti Viron avustuskomitean puolesta muistomerkin kaupungille.

## Valvontakomissio ja tekstin piilottaminen
Toisen maailmansodan jälkeen Suomessa toiminut liittoutuneiden valvontakomissio huomautti suomalaisia siitä, että maassa oli muistomerkkejä ja patsaita, joita oli pidettävä välirauhansopimuksen 21. artiklan hengen vastaisina. Kyseisen artiklan mukaan ”Suomi sitoutuu heti hajottamaan kaikki sen alueella toimivat hitleriläismieliset (fascisminluontoiset) poliittiset, sotilaalliset ja sotilaallisluontoiset samoin kuin muutkin järjestöt, jotka harjoittavat Yhdistyneille Kansakunnille ja erityisesti Neuvostoliitolle vihamielistä propagandaa, sekä vastaisuudessa olemaan sallimatta tämäntapaisten järjestöjen olemassaoloa”.

Huomautuksen seurauksena sisäministeriö keräsi kyselyn avulla listan 638 muistomerkistä, joista seitsemän Suomen hallitus otti käsittelyyn. Listaan kuului Heimosoturien muistomerkki, koska sen kaiverruksissa puhuttiin Suur-Suomesta. Seurauksena kyseinen muistomerkin teksti peitettiin rautalevyllä muutamien vuosien ajaksi.

## Lähteet
Hot Shot Tottenham!

**Hot Shot Tottenham!** on musiikkikappale, jolla esiintyvät Chas & Dave ja lontoolainen Tottenham Hotspurin jalkapallojoukkue. Se julkaistiin vuonna 1987 Tottenhamin yllettyä FA Cupin loppuotteluun, jonka se kuitenkin hävisi Coventrylle. ”Hot Shot Tottenham!” nousi Britannian singlelistalla sijalle 18. 

Ledley and the Kings -niminen esittäjä julkaisi kappaleesta vuonna 2015 uuden version, jossa sanoja oli muutettu muun muassa päivittämällä pelaajien nimiä. Kappale julkaistiin ennen Chelseaa vastaan pelattua liigacupin loppuottelua, joka sekin päättyi Tottenhamin tappioon. Version sijoitus Britannian singlelistalla oli 92.

## Lähteet

## Aiheesta muualla
* Alkuperäinen versio Youtubessa (DemonMusicGroupin virallinen kanava)
* Vuoden 2015 versio Youtubessa (Tottenham Hotspurin virallinen kanava)
Maj Meriluoto

**Maj Meriluoto** (s. 9. helmikuuta 1971) on suomalainen historiantutkija, tietokirjailija ja näyttelypäällikkö (*Head of Exhibitions*) Tampereen Museokeskus Vapriikissa. Koulutukseltaan hän on filosofian tohtori.

Meriluoto on ollut tutkijana käsikirjoittamassa monia museokeskus Vapriikin näyttelyitä (muun muassa *Ostia - portti Roomaan*), sekä julkaissut toimittajana useita tietokirjoja yhdessä muiden toimittajien ja kirjoittajien kanssa. Tieto-Finlandia-ehdokkaana hän oli vuonna 2015 teoksella *Suomalaisten Pyhiinvaellukset keskiajalla* (Sari Katajala-Peltomaan ja Christian Krötzlin kanssa). Vuonna 2025 Suomalaisen Kirjallisuuden Seura julkaisi Ulla Nordforssin ja Meriluodon toimittaman kirjan *Muinas-DNA:avain menneisyyteen*, joka oli vuoden tiedekirja-ehdokas 2025.

Hän on toiminut myös vastaavana tuottajana Tampere 1918 Sisällissotamuseon draama-dokumentissa *Taistelu Tampereesta - Epilänharju 1918*.

Maj Meriluoto tunnettiin aiemmin nimellä Marjo Meriluoto-Jaakkola.

## Lähteet
Phénix (Q157)

**Phénix** (runkonumero Q157) oli Ranskan merivoimien Redoutable-luokan sukellusvene.

## Valmistus
Alus tilattiin Nantesista Ateliers et Chantiers Dubigeonilta, missä työt aluksen valmistamiseksi aloitettiin 6. helmikuuta 1928. Köli laskettiin 5. marraskuuta 1928. Alus laskettiin vesille 12. huhtikuuta 1930 ja aseistettiin koeajoja varten 1. heinäkuuta 1930. Koeajot alkoivat 11. syyskuuta ja päättyivät 5. lokakuuta 1931. Alus otettiin palvelukseen 21. lokakuuta.

## Palvelus
Alus lähti 4. marraskuuta 1938 *L'Espoirin* kanssa Toulonista Kaakkois-Aasiaan päällikkönään komentajakapteeni Bouchacourt, joka oli samalla 5. sukellusvenedivisioonan komentaja. Veneiden saattajina oli torpedovene *La Railleuse*, joka luovutti tehtävän Galitessa *L'Iphigénielle*.  Hävittäjä *Epervier* saattoi sukellusveneet Maltalta Port Saidiin, jonne ne ankkuroituivat 8. marraskuuta. Sukellusveneet saapuivat 20. marraskuuta Djiboutiin, mistä ne jatkoivat 23. marraskuuta Colomboon. Ne olivat 2.-8. joulukuuta Colombossa. Alukset saapuivat illalla 15. joulukuuta Cape Saint-Jacquesin edustalle, mistä ne jatkoivat seuraavana päivänä ylös Saigon-jokea.

Saavuttuaan alus siirrettiin Saigonissa telakalle, missä korjattiin 13. joulukuuta Singaporen rannikolla saadut vauriot. Alus vapautui 10. helmikuuta 1939 telakalta. Alus lähti 13. helmikuuta *L'Espoirin* kanssa partiomatkalle Annamin rannikolle, jonka aikana ne vierailivat Cam-Ranhissa, Nha-Trangissa, Port-Dayotissa ja Touranessa ennen paluuta Saigoniin 1. maaliskuuta. Italian hyökättyä 7. huhtikuuta Albaniaan veneet vaustettiin sotaa varten.

Sukellusveneet siirrettiin 14. maaliskuuta 1939 Saigonista valmiusasemiin Cam-Ranhiin, mistä ne palasivat 18. maaliskuuta Saigoniin. Ne lähetettiin 1. huhtikuuta Tonkininlahdelle. Veneet saapuivat 5. huhtikuuta Haiphongiin, missä ne olivat 12. huhtikuuta saakka. Alukset lähtivät 12. huhtikuuta partiomatkalle Halongiin, jolloin ne kävivät Hon-Gayssä. Alukset tarkastivat Surprise saaren, Ihmesaaren ja Appowan niemen ankkuripaikat, minkä jälkeen ne palasivat 17. huhtikuuta Haiphongiin. Veneet lähtivät 19. huhtikuuta Haiphongista Saigoniin, jonne ne saapuivat kolme päivää myöhemmin.

Alus lähti 13. kesäkuuta *L'Espoirin* kanssa laivastovierailuille Hongkongiin ja edelleen Manilaan. Harjoiteltuaan sluuppi *Savorgnan de Brazzan* kanssa veneet ankkuroituivat Cam-Ranhiin, mistä ne lähtivät toiseen harjoitukseen 15. kesäkuuta risteilijä *Lamotte-Picquetin* kanssa. Harjoituksessa *Phénix* sukelsi kello 10.26 noin 6,6 merimailia Cma-Ranhista, mutta veneestä ei saatu tämän jälkeen havaintoja.

Seuraavana päivänä etsintöjä jatkettiin, jolloin Loire 130 -tiedustelukone havaitsi aluksen hylyn. Hylyn nostoyritykset eivät onnistuneet ja miehistö haudattiin virallisin menoin 5. heinäkuuta. Virallisen selvityksen mukaan veneen tuhon aiheutti akuston räjähtäminen.

## Lähteet
*
*
*

### Viitteet
Juha-Matti Saksa

**Juha-Matti Kalervo Saksa** (s. 2. maaliskuuta 1975 Mikkeli) on suomalainen kauppatieteiden tohtori, joka on toiminut Lappeenrannan–Lahden teknillisen yliopiston rehtorina vuodesta 2016 lähtien. Hän on aikaisemmin työskennellyt LUT:ssa projektipäällikkönä, provostina, hallintojohtajana ja professorina. Vuonna 2022 rehtori Saksa valittiin jatkokaudelle, joka päättyy vuoden 2026 lopussa.

## Lähteet
Seututie 308

**Seututie 308** eli **Lentoasemantie** on Pirkanmaan maakunnassa kulkeva seututie. Tie kulkee Pirkkalassa valtatieltä 3 Tampere-Pirkkalan lentoasemalle.

Tien pituus on noin 4,8 kilometria ja on koko matkalta päällystetty asfaltilla. Päällysteen kunto on hyvä tai tyydyttävä.

Nopeusrajoitus vaihtelee tiellä 50:stä 60 kilometriin tunnissa. Keskivuorokausiliikenne tiellä on noin 5300 ajoneuvoa vuorokaudessa.

Tien numerointia on muutettu useaan otteeseen. Alkujaan tie numeroitiin yhdystieksi 3004. Tuolloin seututie 308 kulki Pälkäneellä Tykölän ja Harhalan välillä. 1980-luvulla Tykölän ja Harhalan välinen tieosuus yhdistettiin seututiehen 307. Sen jälkeen seututie 308 siirtyi nykyiselle linjalleen Pirkkalan ja lentoaseman välille, mutta jatkui siitä yhä Lempäälään saakka. Myöhemmin tieosuus lentoasemalta Lempäälään muutettiin yhdystieksi 3003.

## Reitti ja tieyhteydet

* Pirkkala (valtatie 3)
* Sorkkala (yhdystie 13783)
* Tampere-Pirkkalan lentoasema (yhdystie 3003)

## Lähteet
GT World Challenge Europe -kausi 2026

**GT World Challenge Europe 2026** on GT World Challenge Europe -sarjan kausi vuonna 2026. Kaudella ajetaan kymmenen kilpailua Endurance Cup ja Sprint Cup -sarjoissa.

Kaudella on mukana kymmenen autovalmistajaa. Kilpailijat jakaantuvat Pro, Gold cup, Silver cup ja Bronze cup luokkiin. Kaikki Sprint Cup -sarjan kilpailut koostuvat kahdesta yhden tunnin kilpailusta.

## Kilpailukalenteri
Kaudella ajetaan varsinaisten kilpailujen lisäksi kaksi *prologia* Paul Ricardin radalla (7.&ndash;8. huhtikuuta) ja Span radalla (19.&ndash;20. toukokuuta).

## Lähteet

## Aiheesta muualla
* 2026 Entry Lists, osallistujaluettelot
Hasselbackan perunat

**Hasselbackan perunat** on ruokalaji, johon kuuluu viilletyt uuniperunat. Perunoihin tehdään viiltoja siten, että viillot menevät lähes halki perunan. Viiltojen muodostamiin väleihin laitetaan juustoa ja korppujauhoja. Hasselbackan perunoita syödään joskus pekonin ja smetanan kanssa.

## Lähteet
Vesa Oja

**Vesa Eero Oja** (25. elokuuta 1953 Lahti – 25. helmikuuta 2026 Helsinki) oli suomalainen valokuvaaja ja kuvajournalisti. Oja työskenteli muun muassa *[[Helsingin Sanomat|Helsingin Sanomille]]* ja muistettava kuva oli vuonna 1994 Sarajevon kansallisteatterin balettikoulussa otettu kuva. Hän opiskeli vuosina 1973–1976 Lahden taideteollisessa oppilaitoksessa. Oja sai Suomi-palkinnon vuonna 1996.

## Lähteet
Sadad

**Sadad** () on pikkukaupunki Syyriassa Homsin maakunnassa. Sen asukaat ovat pääasiassa syyrialais-ortodoksisia kristittyjä.

## Historia
Nykyinen Sadad on liitetty Raamatussa mainittuun Sedadiin. 4. Mooseksen kirja 34:8 mainitsee sen israelilaisille luvatun Kanaaninmaan pohjoisrajalla.

Vuonna 1838 kaikkien kylän asukkaiden kuvailtiin olleen "jakobiitteja".

Syyrian kapinalliset valtasivat Sadadin Syyrian sisällissodan aikana lokakuussa 2013. Hallituksen joukot valtasivat sen takaisin noin viikon kestäneiden taistelujen jälkeen. Kapinallisia syytettiin paikallisten teloituksista ja ihmiskilpien käytöstä. Paikalliset kirkot kärsivät vaurioita. Isis hyökkäsi kaupungin suuntaan vuoden 2015 loppupuoliskolla. Suurin osa asukkaista pakeni sisällissodan taisteluja.

## Väestö
Kaupungin asukkaat ovat pääasiassa syyrialais-ortodoksisia kristittyjä.

## Lähteet
Euroopan ansioritarikunta

**Euroopan ansioritarikunta** on Euroopan parlamentin perustama ansioritarikunta, jonka huomionosoituksia voidaan myöntää henkilöille, jotka ovat edistäneet merkittävästi Euroopan yhdentymistä tai jotka ovat merkittävästi edistäneet tai puolustaneet Euroopan unionin perussopimuksissa määriteltyjä arvoja. Euroopan parlamentti perusti ansioritarikunnan Schumanin julistuksen 75-vuotisjuhlan kunniaksi toukokuussa 2025. 

Ehdotuksia ansioritarikunnan jäseniksi voivat tehdä Euroopan parlamentin puhemies, Eurooppa-neuvoston puheenjohtaja, Euroopan komission puheenjohtaja, Eurooppa-neuvoston jäsenet sekä jäsenvaltioiden kansallisten parlamenttien puhemiehet. Valinnat tekee parlamentin puhemiehistön nimittämä valintalautakunta, ja ansioritarikuntaan voidaan nimittää enintään 20 henkilöä vuodessa. Valintalautakunta voi myös peruuttaa nimityksen tietyin ehdoin.

Ensimmäiset ansioritarikunnan jäsenet julkistettiin parlamentin täysistunnossa 10. maaliskuuta 2026. Kolme ensimmäistä ansioritarikunnan poikkeuksellisen ansioitunutta jäsentä ovat Saksan entinen liittokansleri Angela Merkel, Ukrainan presidentti Volodymyr Zelenskyi sekä Solidaarisuus-liikkeen entinen johtaja ja Puolan entinen presidentti Lech Wałęsa. Suomen entiselle tasavallan presidentille Sauli Niinistölle myönnettiin ansioritarikunnan kunniajäsenyys.

Ritarikunnassa on kolme luokkaa:

# ansioritarikunnan poikkeuksellisen ansioitunut jäsen
# ansioritarikunnan kunniajäsen
# ansioritarikunnan jäsen

## Katso myös

* Euroopan kunniakansalainen

## Lähteet

## Aiheesta muualla

* Euroopan ansioritarikunnan säännöt *EUR-Lex*
Duchesseperunat

**Duchesseperunat** on Ranskasta peräisin oleva ruokalaji, johon käytetään perunasosetta, munan keltuaista, voita ja öljyä. Joskus niihin käytetään myös kermaa ja mausteena esimerkiksi muskottipähkinää. Aineksista tehdään massa, josta pursotetaan ruusukkeita pellille, jonka jälkeen ne paistetaan uunissa.

## Lähteet
Euroopan kunniakansalainen

**Euroopan kunniakansalainen** on Eurooppa-neuvoston myöntämä arvonimi, joka voidaan myöntää merkittävistä panoksista Euroopan yhdentymisen edistämiseksi. Kunniakansalaisuus on toistaiseksi myönnetty vain kolmelle henkilölle: Euroopan hiili- ja teräsyhteisön korkean viranomaisen ensimmäiselle puheenjohtajalle Jean Monnet’lle (1976), Saksan entiselle liittokanslerille Helmut Kohlille (1998) sekä Euroopan komission entiselle puheenjohtajalle Jacques Delorsille (2015).

## Euroopan kunniakansalaiset

Tiedosto:Jean Monnet 1967.jpg|Jean Monnet (1976) 
Tiedosto:Helmut Kohl (1996) cropped.jpg|Helmut Kohl (1998)
Tiedosto:Jacques Delors (1993) (cropped).jpg|Jacques Delors (2015)


## Katso myös
* Euroopan ansioritarikunta

## Lähteet
Norja talviolympialaisissa 2026

Vuonna 2026 järjestetyissä Milanon ja Cortinan talviolympialaisissa kilpaili 80 norjalaista urheilijaa kymmenessä eri lajissa. Norjan lipunkantajina toimivat avajaisissa pikaluistelija Peder Kongshaug ja alppihiihtäjä Kajsa Vickhoff Lie sekä päättäjäisissä maastohiihtäjä Johannes Høsflot Klæbo ja pikaluistelija Aurora Grinden Løvås. Norja saavutti yhteensä 41 mitalia, ja se sijoittui mitalitaulukon ensimmäiseksi. Se rikkoi samalla ennätyksen eniten olympiakultamitaleita voittaneena maana yksissä talviolympialaisissa.

## Mitalistit

## Alppihiihto

## Ampumahiihto

;Miehet

;Naiset

;Sekajoukkueet

## Curling

## Miesten turnaus

**Alkusarja**

Norjalla oli vapakierros ensimmäisellä, viidennellä ja yhdeksännellä kierroksella.

**2. kierros**

*12. helmikuuta klo 14.05*

**3. kierros**

*13. helmikuuta klo 9.05*

**4. kierros**

*13. helmikuuta klo 19.05*

**6. kierros**

*15. helmikuuta klo 9.05*

**7. kierros**

*15. helmikuuta klo 19.05*

**8. kierros**

*16. helmikuuta klo 14.05*

**10. kierros**

*17. helmikuuta klo 19.05*

**11. kierros**

*18. helmikuuta klo 14.05*

**12. kierros**

*19. helmikuuta klo 9.05*

**Välierä**

*19. helmikuuta klo 19.35*

**Pronssiottelu**

*20. helmikuuta klo 19.05*

### Sekaparikilpailu

**Alkusarja**

Norjalla oli vapaakierros neljännellä, viidennellä, seitsemännellä ja 11. kierroksella.

**1. kierros**

*4. helmikuuta klo 19.05*

**2. kierros**

*5. helmikuuta klo 10.05*

**3. kierros**

*5. helmikuuta klo 14.35*

**6. kierros**

*6. helmikuuta klo 14.35*

**8. kierros**

*7. helmikuuta klo 14.35*

**9. kierros**

*7. helmikuuta klo 19.05*

**10. kierros**

*8. helmikuuta klo 10.05*

**12. kierros**

*8. helmikuuta klo 19.05*

**13. kierros**

*9. helmikuuta klo 10.05*

## Freestylehiihto

;Park & Pipe

## Lumilautailu

;Park & Pipe

## Maastohiihto

;Pitkä matka

;Sprintti

|}

## Mäkihyppy

;Miehet

;Naiset

;Sekajoukkue

## Pikaluistelu

;Yhteislähtö

;Joukkuetakaa-ajo

## Vuorihiihto

## Yhdistetty

## Lähteet
Kiia Lahtinen

**Kiia Helena Lahtinen** (s. 16. marraskuuta 2003 Porvoo) on suomalainen jääkiekkomaalivahti. Hän pelaa Mainen yliopistossa. Aikaisemmin Lahtinen on pelannut HIFK:n naisissa, Porvoo Huntersissa sekä KJT:ssä.

## Lähteet
Kössi Ilola

**Kustaa Adolf "Kössi" Ilola** (Neuvostoliitossa **Pentti Notko**, 6. marraskuuta 1900 Janakkala - 8. heinäkuuta 1938 Leningrad) oli suomalainen toimittaja ja kirjailija. Ilola työskenteli 1920-luvulla useiden kommunististen lehtien toimittajana ja loikkasi 1930-luvun alussa Neuvostoliittoon, jossa hänet teloitettiin Stalinen vainojen aikana. Ilola käytti toimittajana nimimerkkejä "Kössi Kullervo" ja " K. K-vo" sekä kommunistien kirjeenvaihdossa salanimiä "Linde" ja "Pentti".

## Elämä
Ilola vaikutti sisällissodan jälkeen sosialidemokraattisessa Janakkalan Löyttymäen työväenyhdistyksessä. Kommunistien riveihin siirryttyään Ilola kuului 1920-luvun alussa kommunistien valtaaman Suomen Sosialidemokraattinen Nuorisoliiton (SSN) johtoon sekä maanalaisen SKP:n keskuskomitean nuorisojaostoon. Kesällä 1924 hän edusti Sosialistista nuorisoliittoa (SNL) Moskovassa pidetyssä Kommunistisen nuorisointernationaalin kongressissa Emil Paajasen ja Pekka Paasosen kanssa. SNL:n lakkauttamisen jälkeen hän vaikutti Suomen Kommunistisessa Nuorisoliitossa. 

Vuosikymmenen puolivälissä Ilola ryhtyi kommunististen lehtien toimittajaksi vanhojen toimittajien saadessa vankeustuomioita. Hän työskenteli muun muassa *[[Työväenjärjestöjen Tiedonantaja]]n*, *[[Savon Työ]]n* ja *[[Työ (Viipuri)|Työn]]* toimittajana sekä *[[Punalippu (lehti)|Punalipun]]* päätoimittajana 1925 ja *[[Liekki (lehti)|Liekin]]* päätoimittajana 1929. Ilola oli myös Suomen Liiketyöntekijäin Liiton jäsen ja valittiin kommunistien keväällä 1930 perustaman Liiketyöläisten Ammattiliiton ensimmäiseksi sihteeriksi. Ilola ehti olemaan jäsenenä myös vajaan vuoden ajan toimineessa Suomen Ammattijärjestön nuorisojaostossa, ennen kuin kommunistien toiminta lakkautettiin kesällä 1930.

Ilola loikkasi myöhemmin Neuvostoliittoon, jossa hän työskenteli Leningradissa ilmestyneen *[[Vapaus (Leningrad)|Vapauden]]* toimituksessa sekä Kustannusliike Kirjan palveluksessa. Ilola oli myös VKP(b):n jäsen. Hän veti Leningradiin perustettua kirjailijoiden opintopiiriä sekä julkaisi Lapuan liikkeen kyydityksistä kertovan kirjan ja toimitti Suomen Vallankumousliikkeen Tutkijakunnan jäsenenä SSN:n historiikin. Ilola vangittiin keväällä 1938 ja tuomittiin kuolemaan artikla 58:n nojalla vakoilusta ja neuvostovastaisuudesta syytettynä. Hänet teloitettiin Leningradissa heinäkuussa 1938.

## Teokset
*
*
*

## Lähteet
Marcus Lucretius Fronton talo

**Marcus Lucretius Fronton talo** (V.4.a, 11, ) oli antiikin aikainen domus eli yksityistalo Pompejissa Italiassa. Sen rauniot sijaitsevat region V insulassa 4 ja ovat osa Pompejin arkeologisen alueen käsittävää Unescon maailmanperintökohdetta.

Taloa ei tule sekoittaa suomalaistenkin arkeologien tutkimaan Marcus Lucretiuksen taloon (IX.3.5).

## Historia

Niin kutsuttu Marcus Lucretius Fronton talo on saanut nimensä siitä, että sen julkisivussa olevien vaaleihin liittyvien kirjoitusten perusteella sen omistaja vaikuttaa olleen *magistratus* Marcus Lucretius Fronto. Rakennuksen arkeologiset kaivaukset suoritettiin vuosina 1899–1900 ja 1972–1974.

## Rakennus

Talo sijaitsee nykyisin nimellä Via Nola tunnetun kadun pohjoispuolella sivukadulla, joka on nimetty talon mukaan. Talon julkisivu on vaatimaton, mutta muutoin sitä pidetään yhtenä Pompejin eleganteimmista. Se tunnetaan hienostuneista kolmannen tyylin seinämaalauksistaan, joissa on paljon kulttuurisia viittauksia.

Talon keskipisteenä toimivat atrium ja tablinum, joiden koristelu heijastaa omistajan sivistyneisyyttä. Niiden maalaukset esittävät huvila- ja puutarhamaisemia sekä mytologisia kohtauksia, kuten Venuksen ja Marsin häät sekä Bacchuksen triumfi Ariadnen kanssa. Keltaisessa huoneessa kuvataan Narkissos sekä Perona imettämässä vanhaa isäänsä Myconista, talvikäyttöön tarkoitetussa tricliniumissa Euripideen tragediaan *[[Andromakhe (Euripides)|Andromakhe]]* liittyvä kohtaus ja muissa huoneissa muun muassa Ariadne ja Theseus. Takapuutarhan seinät oli koristeltu villieläinten metsästystä esittävin maalauksin.

## Lähteet

## Kirjallisuutta

* 

## Aiheesta muualla
Menandroksen talo

**Menandroksen talo** (I.10.4, 14–6, ) oli antiikin aikainen domus eli yksityistalo Pompejissa Italiassa. Sen rauniot sijaitsevat region I insulassa 10 ja ovat osa Pompejin arkeologisen alueen käsittävää Unescon maailmanperintökohdetta.

## Historia

Niin kutsutun Menandroksen talon varhaisin vaihe ajoitetaan Ppompejin samnilaiselle kaudelle noin vuoteen 250 eaa. Loppuvaiheessaan se kuului Quintus Poppaeus Sabinukselle, joka oli todennäköisesti keisari Neron puolison Poppaea Sabinan sukulainen. Talo on saanut nimensä sen portiikissa olevasta komediakirjailija Menandrosta esittävästä maalauksesta. Rakennuksen arkeologiset kaivaukset suoritettiin vuosina 1928, 1930 ja 1932.

## Rakennus

Talon koko oli yli  neliömetriä. Se edustaa perinteistä roomalaista talotyyppiä atriumeineen, peristyyleineen, kylpyläosastoineen ja palvelusväen tiloineen, ja on tyypillinen esimerkki korkeassa asemassa olleen perheen asunnosta.

Talon atriumia koristavat *[[Ilias|Iliaan]]* ja *[[Odysseia|Odysseian]]* tapahtumia kuvaavat freskot, joissa kuvataan muun muassa Laokoonin kuolema ja Kassandran kohtalo. Atriumissa oli lararium. Peristyyli on rhodoslaistyyppinen, ja siinä pohjoissivu on muita korkeampi. Peristyylin yhteydessä olevassa huoneessa on mosaiikki, jossa pygmit soutavat Niilillä, ja seinillä neljännen tyylin maalauksia.

Rakennuksessa oli pieni kylpyosasto caldariumeineen. Sen alla sijaitsevasta kellarista löydettiin 118 hopeaesineen – mukaan lukien perheen juhla-astiasto – sekä kultakorujen ja kolikoiden kätkö, jonka vuoksi talo on tunnettu tutkimuksessa myös nimellä *Hopea-aarteen talo*. Aarre on nykyisin Napolin arkeologisessa museossa.

Rakennuksen takaosassa sijaitsivat palvelijoiden asuintilat, varastot ja tallit. Eräästä huoneesta löydettiin 12 aarteenetsijän jäänteet, joista on tehty kipsivalokset – he olivat ilmeisesti tulleet taloon vuoden 79 jaa. tulivuorenpurkauksen aikana ryöstelytarkoituksessa.

## Lähteet

## Kirjallisuutta

* 
* 

## Aiheesta muualla
Octavius Quartion talo

**Octavius Quartion talo** (II.2.2, ) oli antiikin aikainen domus eli yksityistalo Pompejissa Italiassa. Sen rauniot sijaitsevat region II insulassa 2 ja ovat osa Pompejin arkeologisen alueen käsittävää Unescon maailmanperintökohdetta.

## Historia

Niin kutsuttu Octavius Quartion talo on saanut nimensä siitä, että sieltä on löydetty Decimus Octavius Quartion sinetti. Hän oli keisarikulttiin liittyneiden augustaalien jäsen. Talo on tunnettu tutkimuksessa myös nimellä *Loreius Tiburtinuksen talo* (*Casa di Loreio Tiburtino*). Rakennuksen arkeologiset kaivaukset suoritettiin vuosina 1916, 1918, 1921, 1933–1935 ja 1973.

## Rakennus

Talo muistuttaa pienoiskoossa maaseudun suuria aristokraattisia villoja eli huviloita. Sen sisäänkäynnissä oli perinteinen atrium, mutta erityisen näyttävä on kahteen eri tasoon rakennettu puutarha, jossa on kaksi toisiaan leikkaavaa keinotekoista vesikanavaa (*euripus*) suihkulähteineen ja vesiputouksineen. Koristelussa ja arkkitehtuurissa näkyy vahvoja viittauksia Egyptiin ja Isis-jumalattareen. Ylemmän vesikanavan päissä sijaitsevat Isikselle omistettu pieni pyhäkkö sekä ulkoruokailuun tarkoitettu kaksoisvuode (*biclinio*) ja freskoilla koristeltu luolamainen syvennys.

## Lähteet

## Aiheesta muualla
Labyrintin talo

**Labyrintin talo** (VI.11.9, ) oli antiikin aikainen domus eli yksityistalo Pompejissa Italiassa. Sen rauniot sijaitsevat region VI insulassa 11 ja ovat osa Pompejin arkeologisen alueen käsittävää Unescon maailmanperintökohdetta.

## Historia

Niin kutsuttu Labyrintin talo koostui alun perin kolmesta erillisestä talosta, jotka rakennettiin Pompejin samnilaisella kaudella 200-luvulla eaa. Ensimmäisen vuosisadan eaa. ensimmäisellä puoliskolla kaupungin tultua roomalaisten valtaan ne rakennettiin uudelleen yhdeksi taloksi. Rakennuksen arkeologiset kaivaukset suoritettiin vuosina 1770–1771, 1777, noin vuonna 1831 sekä 1926.

## Rakennus

Talon pinta-ala oli noin  neliömetriä. Se edustaa samnilaisen ja roomalaisen arkkitehtuurin yhdistelmää: siinä on kaksoisatrium (toskalainen ja tetrastyylinen), kaksi peristyyliä, puutarha vesialtaineen sekä harvinainen korinttilaistyylinen *[[oecus]]*. Rakennuksessa oli myös yksityinen kylpylä ja leipomo, mikä viittaa omavaraisuuteen.

Runsaat freskot ja hienot *[[opus vermiculatum]]* -tekniikalla tehdyt mosaiikit, kuten peltopyytä esittävä emblema, heijastavat talon omistajien vaurautta ja korkeaa kulttuurista tasoa. Talo on saanut nimensä mosaiikista, joka esittää Theseusta labyrintissa surmaamassa Minotauroksen. Talon seinämaalaukset edustavat niin kutsuttua toista pompejilaista tyyliä ja luovat illuusion monumentaalisesta arkkitehtuurista.

## Lähteet

## Kirjallisuutta

* 

## Aiheesta muualla
Signe Eklöf

**Signe Alina Eklöf** (o.s. **Rydberg**; 10. maaliskuuta 1881 Tukholma – 27. kesäkuuta 1972 Täby) oli ruotsalainen oopperalaulaja ja näyttelijä.
## Lähteet

## Aiheesta muualla
Axel Witzansky

**Axel Oscar Witzansky** (10. maaliskuuta 1895 Kööpenhamina – 1. helmikuuta 1968 Tukholma) oli ruotsalainen balettitanssija, koreografi ja näyttelijä.
## Lähteet

## Aiheesta muualla
Curt Nicolin

**Curt Nicolin** (10. maaliskuuta 1921 Tukholma – 8. syyskuuta 2006) oli ruotsalainen liikemies ja insinööri, joka toimi Asean toimitusjohtajana vuosina 1961–1976. Sen jälkeen hän oli yrityksen hallituksen puheenjohtaja vuoteen 1991. Nicolin oli myös lentoyhtiö SAS:n toimitusjohtaja 1961–1962 ja hallituksen puheenjohtaja 1973–1991. Vuosina 1986–1994 hän oli Ruotsin työnantajien keskusliiiton SAF:n puheenjohtaja.

Nicolin kuoli pitkäaikaiseen sairauteen 85-vuotiaana syyskuussa 2006.
## Lähteet

## Aiheesta muualla
Svenska Arbetsgivareföreningen

**Svenska Arbetsgivareföreningen** (lyh. **SAF**) oli ruotsalainen pääasiassa yksityisen puolen työnantajien keskusjärjestö. Se yhdistyi vuonna 2001 Sveriges Industriförbundin kanssa uudeksi Svenskt Näringsliv -järjestöksi.

SAF perustettiin vuonna 1902, kun työntekijät olivat lakkoilleet äänioikeuden puolesta. Ensivuosikymmeninä SAF:n toiminta oli verrattain aggressiivista, ja esimerkiksi työsulkuja käytettiin tukitoimena myös sellaisissa yrityksissä, joita lakot eivät koskettaneet. Vuonna 1938 SAF ja työntekijäpuolen Landsorganisationen allekirjoittivat Saltsjöbadin sopimuksen, jolla luotiin yhteiset säännöt työmarkkinakonflikteihin. Seuraavina vuosikymmeninä osapuolet neuvottelivat alakohtaisesti keskitettyjä sopimuksia työehdoista ja palkoista. Ne johtivat kuitenkin joustamattomuuteen ja palkkaliukumaan, joiden vuoksi SAF pyrki irtautumaan keskitetystä mallista 1980-luvulla.
## Lähteet
Birger Gregersson

**Birger Gregersson** (k. 10. maaliskuuta 1383) oli ruotsalainen pappi, joka toimi Uppsalan arkkipiispana vuosina 1366–1383. Birger oli Pyhän Birgitan ystävä ja edisti tämän kanonisointia.
## Lähteet
Torsten Ehrenmark

**Karl Gunnar Torsten Ehrenmark** (22. huhtikuuta 1919 Lindesberg – 10. maaliskuuta 1985 Lontoo) oli ruotsalainen toimittaja.

Ehrenmark työskenteli *[[Stockholms-Tidningen]]in*, *[[Aftonbladet]]in* ja *[[Dagens Nyheter]]in* ulkomaankirjeenvaihtajana Lontoossa, New Yorkissa ja Pariisissa.
## Lähteet

## Aiheesta muualla
Peter Lerchen diskografia

Tämä artikkeli käsittelee Peter Lerchen diskografiaa.

## Sooloalbumit
*

### Osittainen diskografia muusikkona
Lerchellä on Gramex-merkintöjä yhteensä 1&nbsp;349 kappaletta ja hän on täten Suomen 84. levyttänein muusikko.

*Eri esittäjiä: 
*Ikaros: 
*Katri Helena: , , , , 
*Tinni: 
*Eri esittäjiä: 
*Eija Ahvo, Jukka Linkola ja The Otto Donner Treatment: 
*Tomas Ek: 
*Original Finnish Turbo Disco Band: 
*Anssi Tikanmäki: , , , , , , 
*Markku Aro: 
*Berit: 
*Taru Hallama: 
*Pekka Pohjola: , , 
*Beni Siltala: 
*Nisa Soraya: 
*Meiju Suvas: , , 
*Tapiola Big Band: 
*Ami Aspelund: , 
*Eini: 
*Marja Koski: 
*Kake Randelin: 
*Kari Tapio: , , 
*Juha Vainio: , 
*Tarja Ylitalo: 
*Anita Hirvonen: , 
*Juhamatti: 
*Reijo Kallio: 
*Kirka: , 
*Paula Koivuniemi: , , , , , , , 
*Sonja Lumme: , 
*Pave Maijanen: , , , 
*Marion: , 
*Anneli Pasanen: 
*Satu Pentikäinen: , 
*Björninen Band: 
*Hector: , , , 
*Pekka Himanka: 
*Pirjo Lehti: 
*Leo Luoto: 
*Jukka Raitanen: 
*Anneli Saaristo: 
*Eri esittäjiä: 
*Olli Ahvenlahti: 
*Eija Ahvo: 
*Freeman: 
*Nilla Hansson: 
*Maija Hapuoja, Reijo Karvonen, Esa-Markku Juutilainen ja lapset: 
*Markku Johansson: 
*Jonna: 
*Kari Kuivalainen: 
*Jean-Pierre Kusela: 
*Lea Laven: 
*Matti Esko: , 
*Matti ja Teppo: 
*Mari Rantasila: 
*Vesa-Matti Loiri: , , , , , , , , 
*Tyyne: 
*Ellipsi: 
*Riki Sorsa: 
*Arja Saijonmaa: , 
*Eri esittäjiä: 
*Kai Hyttinen: 
*Sinikka Sokka & Leif Salmén: 
*Risto Tuomi: 
*Pepe Willberg: 
*Arja Koriseva: 
*Anneli Sari: 
*Speedy Update: 
*Eri esittäjiä: 
*Tauski Peltonen: 
*Frederik: 
*Pedro’s Heavy Gentlemen: , 
*Eri esittäjiä: 
*Kaija Lustila: 
*Tony Montana: 
*Ransu ja Pablo: 
*Esa Kotilainen: , , 
*Hunajamelonit: 
*Anu Hälvä: 
*Johan Anders Bær: 
*Karita Mattila: , 
*Eri esittäjiä: 
*Jari Puhakka: 
*Pauliina Lerche: , 
*Johanna Kurkela: 
*Raskasta joulua: 
*Eri esittäjiä: 
*Kriya: 
*Carnivàle: 
*Mimmit: , , 
*Lordi: 

## Huomautukset

## Lähteet
Natonuoret

**Natonuoret ry** on valtakunnallinen sekä puoluepoliittisesti sitoutumaton nuorisojärjestö, joka aloitti toimintansa keväällä 2022. Natonuorten tarkoituksena on edistää keskustelua Suomen ja Euroopan ulko- ja turvallisuuspolitiikasta sekä transatlanttisista suhteista ja toimia näistä kiinnostuneiden nuorten keskustelu- ja kohtaamispaikkana.

Natonuoret järjestää kansainvälisiin suhteisiin keskittyviä tapahtumia, tiedostaa nuorisoa puolustuspolitiikasta ja pitää yllä yhteistyötä muiden transatlanttisiin suhteisiin keskittyvien järjestöjen kanssa. Natonuorten toiminnan kulmakivenä ovat keskustelutilaisuudet ja seminaarit, kuten Natoa ja kaljaa -tapahtuma, ekskursiot ministeriöihin ja muihin kansainvälisen politiikan instituutioihin, opintomatkat sekä Pohjoismaiden YATA-järjestöjen väliset konferenssit. Jäseneksi voi liittyä kuka tahansa nuori. Natonuorten kansainvälinen kattojärjestö on Youth Atlantic Treaty Association (YATA).

Natonuorten puheenjohtaja on toiminut vuodesta 2022 lähtien Sami Matikainen.

## Lähteet
*https://www.instagram.com/natonuoret/?hl=fi
*https://fi.linkedin.com/company/natonuoret
*https://atahq.info/yata/
*https://ylioppilaslehti.fi/2022/05/kansa-on-puhunut/
Golkar

**Golkar** (*Partai Golongan Karya*) on indonesialainen keskusta-oikeistolainen puolue. Se oli Suharton diktatuurin aikana maan valtapuolue. Demokratisoitumisen aikana 2000-luvulla Golkar on pyrkinyt ottamaan etäisyyttä menneisyydestään ja onnistunut pysymään yhtenä maan suurimmista puolueista. Sillä on edelleen hyvät suhteet maan armeijaan. Puolueen ideologiassa korostuvat nationalismi ja sekularismi. Alkuaikoinaan se kannatti valtiojohtoista talouspolitiikkaa, mutta siirtyi 1980-luvulla tukemaan markkinaliberalismia. Golkarin vahvinta kannatusaluetta ovat maaseutu ja Jaavan ulkopuolinen Indonesia. Vähiten sitä kannatetaan alueilla, joissa islamismi on vahvimmillaan.
## Lähteet

## Aiheesta muualla
Kasiniemi

**Kasiniemi** on yksi Padasjoen kunnan maakeristerikylistä. Se on Padasjoen luoteisin ja nuorin kylä, joka valittiin 2026 Päijät-Hämeen vuoden kyläksi. Maantieteellisesti se on Kokemäenjoen ja Kymijoen vedenjakajalla. Vesijaon ja Kasiniemen välinen raja vahvistettiin 1588.

Kasiniemen itäpuolella virtaa Hirvensalmi, minkä yli on rakennettu silta.

## Lähteet
Matti Ylätalo

**Eero Matti Olavi Ylätalo** (1. huhtikuuta 1946 Sippola – 2. syyskuuta 2025) oli suomalainen maanviljelijä ja maatalousekonomian professori.

Matti Ylätalon vanhemmat olivat maanviljelijä Erkki Olavi Ylätalo ja emäntä Helmi Helena Ylätupa ja puoliso Marja Martio. Ylätalo tuli ylioppilaaksi Kouvolan lyseosta 1965 ja valmistui Helsingin yliopistosta maatalous- ja metsätieteiden kandidaatiksi 1974 ja lisensiaatiksi 1978 ja väitteli siellä maatalous- ja metsätieteiden tohtoriksi 1991. 

Ylätalo oli Helsingin yliopiston assistentti 1972–1979, Suomen Akatemian nuorempi tutkija 1979–1983 ja Pellervon taloustutkimuksen erikoistutkija 1984–1992. Helsingin yliopiston maanviljelystalouden professori Ylätalo oli 1992–2014. Hän toimi yliopistossa myös laitosjohtajana. Ylätalolla oli lisäksi useita asiantuntija- ja luottamustehtäviä. Viron maatalousyliopiston kunniatohtori hänestä tuli 2006. Ylätalo sekä julkaisi tutkimuksia että kirjoitti ja toimitti alansa tietoteoksia.

## Lähteet
Ylätalo

**Ylätalo** on muun muassa seuraavien suomalaisten henkilöiden sukunimi:

* Jussi Ylätalo (1936–1997), kuvataiteilija ja pilapiirtäjä
* Matti Ylätalo (1946–2025), maanviljelijä ja maatalousekonomian professori
Protée (Q155)

**Protée** (runkonumero Q155) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin La Seyne-sur-Meristä Forges et Chantiers de la Méditerranéelta, missä köli laskettiin 4. lokakuuta 1928. Alus laskettiin vesille 31. heinäkuuta 1930 ja otettiin palvelukseen 1. marraskuuta 1932.

## Palvelus
Alus riisuttiin aseista 2. kesäkuuta 1940 Aleksandriassa ja miehistö internoitiin. Aluksen miehistö liittyi aluksineen Vapaan Ranskan laivastoon liittoutuneiden puolelle 30. toukokuuta 1943.

Alus lähti 18. joulukuuta 1943 Algerista partiomatkalle Etelä-Ranskan rannikolle. Se ei palannut matkaltaan. Hylky löydettiin 6. huhtikuuta 1995. Sitä tutkimalla päädytiin veneen ajaneen miinaan.

## Lähteet
*
*
*

### Viitteet
Pégase (Q156)

**Pégase** (runkonumero Q156) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Saint-Nazairesta Ateliers et Chantiers de la Loirelta, missä köli laskettiin 29. syyskuuta 1928. Alus laskettiin vesille 28. heinäkuuta 1930 ja otettiin palvelukseen 19. kesäkuuta 1932.

## Palvelus
Kesäkuussa 1940 alus oli Bizertessä. Liittoutuneiden tiedustelu ilmoitti 10. kesäkuuta virheellisesti Kriegsmarinen pyrkivän Gibraltarinsalmesta Välimerelle, joten kesäkuun puolivälissä alus oli partioalueellaan Maltan edustalla *[[Monge (Q144)|Mongen]]* kanssa. Alus lähti 16. lokakuuta Oranista *[[Vengeur (Q137)|Vengeurin]]*, *Mongen* ja *[[L'Espoir (Q167)|L'Espoirin]]* kanssa Casablancaan, jonne se saapui 18. lokakuuta. Osasto jatkoi 23. lokakuuta edelleen Dakariin, jonne se saapui 26. lokakuuta. Alus saapui 6. maaliskuuta 1941 Saigoniin, missä se riisuttiin aseista.

Alus poistettiin laivastoluettelosta 10. kesäkuuta 1950.

## Lähteet
*
*
*

### Viitteet
Kongon tasavallan presidentinvaalit 2026

**[[Kongon tasavalta|Kongon tasavallan]] presidentinvaalit 2026** järjestettiin 15. maaliskuuta. Vuodesta 1997 vallassa ollut Denis Sassou Nguesso haki jälleen jatkokautta. Oppositio syytti vaaleja ennalta ratkaistuiksi ja moni puolue boikotoi niitä. Ehdokkaita oli kaikkiaan seitsemän.

Sassou Nguesso voitti vaalit ensimmäisellä kierroksella. Virallisten alustavien tulosten mukaan hän sai lähes 95 prosenttia äänistä. Vaaliviranomaisen mukaan äänestysprosentti oli yli 84, mutta paikalliset vaalitarkkailijat raportoivat äänestyspaikoilla olleen hiljaista.
## Lähteet
Källungen kirkko

**Källungen kirkko** () on keskiaikainen kivikirkko Ruotsin Gotlannissa. Sen alkuperäiset torni ja runkohuone ovat todennäköisesti 1100-luvun puolivälistä. Niiden jatkeena on 1300-luvun alkupuolella rakenteille pantu laajennus, josta oli tarkoitus tulla uuden paljon suuremman kirkon kuoriosa. Se jäi kuitenkin kesken mustan surman puhjettua, ja muuhun rakennukseen verrattuna suhteettoman kokoinen laajennusosa toimii nykyisin runkohuoneena. Alkuperäinen runkohuone on muutettu asehuoneeksi.
## Kuvia

Källunge Church, floor plan.jpg|Pohjapiirros
Kaellunge-kyrka-04.jpg|Alttarikaappi on 1500-luvulta ja ostettiin Visbyn tuomiokirkosta vuonna 1684.
Källunge kyrka - KMB - 16000200023432.jpg|Sisäänkäynnin yhteydessä on kohokuvia ihmisten arjesta. Keskellä kaksi henkilöä pelaamassa nopilla.
Gotland Källunge kyrka Chorbogen 02.jpg|Bysanttilaisvaikutteinen seinämaalaus noin vuodelta 1200 on mahdollisesti venäläisten taiteilijoiden käsialaa.

## Lähteet

## Aiheesta muualla
L'Espoir (Q167)

**L'Espoir** (runkonumero Q167) oli Ranskan merivoimien Redoutable-luokan sukellusvene toisessa maailmansodassa.

## Valmistus
Alus tilattiin Cherbourgin laivastontelakalta, missä köli laskettiin 1. elokuuta 1929. Alus laskettiin vesille 18. heinäkuuta 1931 ja otettiin palvelukseen 1. helmikuuta 1934.

## Palvelus
Kesäkuussa 1940 alus oli Bizertessä. Alus lähti 16. lokakuuta Oranista *[[Vengeur (Q137)|Vengeurin]]*, *Mongen* ja *[[Pégase (Q156)|Pégasen]]* kanssa Casablancaan, jonne se saapui 18. lokakuuta. Osasto jatkoi 23. lokakuuta edelleen Dakariin, jonne se saapui 26. lokakuuta

Aluksen miehistö upotti 27. marraskuuta 1942 aluksensa estääkseen sen joutumisen saksalaisten käsiin.

## Lähteet
*
*
*

### Viitteet
Prométhée (Q157)

**Prométhée** (runkonumero Q157) oli Ranskan merivoimien Redoutable-luokan sukellusvene.

## Valmistus
Alus tilattiin Cherbourgin laivastontelakalta, missä köli laskettiin 10. tammikuuta 1928. Alus laskettiin vesille 23. lokakuuta 1930. Se upposi koeajoissa 8. heinäkuuta 1932.

## Lähteet
*
*
*

### Viitteet
ElmoNet

**ElmoNet Oy** on suomalainen tietoliikenneyhtiö, jonka kotipaikka on Ruovesi. Yhtiö toimii Pirkanmaalla, Keski-Suomessa ja Etelä-Pohjanmaalla. ElmoNet rakentaa valokuituverkkoja ja tarjoaa tietoliikennepalveluja. Yhtiö tunnettiin aiemmin nimellä **Pohjois-Hämeen Puhelin Oy**.

## Historia
ElmoNetin juuret ulottuvat 1800-luvun loppuun. Yhtiö toimi pitkään nimellä Pohjois-Hämeen Puhelin Oy. Nimi muutettiin ElmoNetiksi vuonna 2020. Nimenmuutoksen taustalla olivat yhtiön toiminta-alueen laajeneminen alkuperäistä Pohjois-Hämettä laajemmalle sekä liiketoiminnan painopisteen siirtyminen puhelinliiketoiminnasta valokuiturakentamiseen.

Vuonna 2019 Pohjois-Hämeen Puhelin Oy ja Ikaalisten-Parkanon Puhelin Oy myivät puoliksi omistamansa Elmon verkko- ja kuluttajaliiketoiminnan DNA:lle. Kaupan ulkopuolelle jääneestä yritys- ja operaattoriasiakasliiketoiminnasta muodostui Elmo.

Yhtiön lankapuhelinverkon toiminta päättyi vuonna 2021.

## Toiminta
ElmoNet toimii valokuituverkkojen rakentajana ja tietoliikennepalvelujen tarjoajana. Yhtiön toiminta-alueeksi on ilmoitettu Pirkanmaa, Keski-Suomi ja Etelä-Pohjanmaa. Yritysasiakkaita palvelee konserniin kuuluva ICT Elmo Oy.

## Talous
Suomen Asiakastiedon mukaan ElmoNet Oy:n liikevaihto oli 8,3 miljoonaa euroa vuonna 2024, ja yhtiö työllisti 43 henkilöä.

## Lähteet

## Aiheesta muualla
* ElmoNetin verkkosivut
Porin lyseon teloitusten muistomerkki

**Porin lyseon teloitusten muistomerkki** vuodelta 1933 on arkkitehti Torkel Nordmanin suunnittelema. Se on pystytetty Porin lyseon pihalla teloitettujen 11 suojeluskuntalaisen muistoksi. Tapahtuma tunnetaan nimellä Porin lyseon joukkomurha. Muistomerkistä on käytetty myös nimeä *Vanhankartanon puolustajien muistokivi*.

## Vanhankartanon piiritys
Vuoden 1918 Suomen sisällissodassa Porin punakaartin 150 miestä ja 100 venäläistä sotilasta piirittivät 11 suojeluskuntalaista, jotka olivat asettuneet puolustukseen Porin maalaiskunnassa sijainneeseen Vanhaankartanoon. Piiritys tapahtui 6.2.1918. Suojeluskuntalaiset pitivät puoliaan vuorokauden ajan. Kartanonomistaja S. N. Vanhakartano ja toinen henkilö pääsivät pakenemaan piirityksestä. Antautumisen jälkeen punakaartilaiset kuljettivat suojeluskuntalaiset esikuntaansa Porin lyseolle ja surmasivat heidät.

## Paljastustilaisuus
Muistokiven hankki Porin Seudun Rintamamiesyhdistys ja se paljastettiin 13.4.1933. Paljastus tapahtui Porin ja Satakunnan vapautuksen 15-vuotisjuhlan yhteydessä. Kansanedustaja, reserviluutnantti K. V. Huhtala luovutti Porin Seudun Rintamamiesyhdistyksen puolesta patsaan Porin suojeluskunnan hoitoon. Muistokivi on punaista graniittia ja sen toteutuksesta vastasi kivenhakkaaja K. N. Kivekäs. Kiveen on hakattu katkennut miekka ja lause *Isänmaan vapauden puolesta ei mikään uhri ole liian suuri*, sekä 11 teloitetun henkilön nimet. 

## Lähteet
Loyangin metroasema

**Loyang** on rakenteilla oleva asema Singaporen Mass Rapid Transit -metrojärjestelmän Cross Island Linella (CRL), joka on tarkoitus avata vuonna 2030. Asema sijaitsee lähellä Loyang Industrial Estatea, Loyang Valley Condominiumia ja Loyangin bussivarikkoa. 

## Historia
25. tammikuuta 2019 Land Transport Authority (LTA) ilmoitti, että Loyangin asema rakennetaan osana Cross Island Linea. Asema rakennetaan osana ensimmäistä vaihetta (CRL1), johon kuuluu 12 asemaa Aviation Parkin ja Bright Hillin välillä. Sen odotettiin valmistuvan vuonna 2029. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja CRL1:n valmistumispäivää siirrettiin vuoteen 2030.

## Lähteet
Linalyylibutyraatti

**Linalyylibutyraatti** (C14H24O2) on tyydyttymättömiin estereihin kuuluva orgaaninen yhdiste. Yhdistettä käytetään ainesosana hajusteissa ja aromiaineena. Luonnossa linalyylibutyraattia esiintyy muun muassa sitruksissa, kuten kumkvatissa, laventelissa ja eräissä marunoissa.

## Ominaisuudet, valmistus ja käyttö
Huoneenlämpötilassa linalyylibutyraatti on väritöntä tai kellertävää nestettä, jonka tuoksu on makea ja hedelmäinen muistuttaen bergamottia, laventelia tai päärynää. Yhdiste liukenee vain hyvin vähäisessä määrin veteen ja liukenee paremmin esimerkiksi etanoliiin.

Linalyylibutyraattia valmistetaan linalolin ja voihapon välisellä esteröintireaktiolla.

Linalyylibutyraattia käytetään hajuvesissä, saippuoissa, shampoissa ja puhdistusaineissa tuomaan niihin sitrushedelmien tai laventelin tuoksua. Ainetta käytetään lisäksi aromiaineena.

## Lähteet
Eeva-Kirsti Komulainen

**Eeva-Kirsti Komulainen** (s. 1. heinäkuuta 1953 Kuopio) on suomalainen näyttelijä. Hän on näytellyt Lahden kaupunginteatterissa vuodesta 1987.

## Elämä ja ura
Eeva-Kirsti Komulainen opiskeli Suomen teatterikoulussa 1976–1980. Ennen taiteellista uraansa hän toimi leikinohjaajana Helsingin kaupungin leikkikentillä 1973–1976. Hänet kiinnitettiin näyttelijäksi Kuopion kaupunginteatteriin 1980–1983, josta hän jatkoi Vaasan kaupunginteatteriin 1983–1987. Hänen pitkä kiinnityksensä Lahden kaupunginteatteriin alkoi 1987.

Lahden kaupunginteatterissa Komulaisen rooleja olivat muun muassa Cassius (*Julius Caesar*), rouva Linde (*[[Nukkekoti (näytelmä)|Nukkekoti]]*), Riikka, Kortesuon vaimo (*[[Anna Liisa]]*), Korinterin Iita (*[[Niskavuoren nuori emäntä]]*), Maura (*[[Olviretki Schleusingenissa]]*), Ester Valtonen (*Harmony Sisters*) ja rouva Schmidt (*[[Sound of Music]]*).

Komulaiselle kertyi myös muutamia teatteriohjauksia, kuten *[[Hänen olivat linnut|Ja hänen olivat linnut]]*, *Pesärikko* ja *Aina joskus sattuu*.

Komulainen näytteli Eevan roolin Selma Vilhusen ohjaamassa pitkässä elokuvassa *Pietà* (2007). Lisäksi hänellä on ollut rooleja lyhyissä elokuvissa, kuten Yrjö Niemisen ohjaamassa teoksessa *Jeren kanssa kaksin* (1992).

## Lähteet
*

### Viitteet
Edingen-Neckarhausen

**Edingen-Neckarhausen** on kunta Baden-Württembergin osavaltion pohjoisosassa Saksassa. Se sijaitsee Rhein-Neckar-Kreisin länsiosassa. Asukasluku on noin 15&nbsp;000.

## Maantiede
Edingen-Neckarhausenin sijainti on keskeinen. Kunnan etäisyys Heidelbergista on kahdeksan kilometriä luoteeseen ja Mannheimista 11 kilometriä itään.

## Historia
Edingen mainitaan ensimmäisen kerran Lorschin koodeksissa vuonna 765 ja Neckarhausen niin ikään Lorschin koodeksissa vuonna 773. Ne olivat naapuruksia, joihin houkutteli ihmisiä leuto ilmasto ja hedelmällinen maaperä. Edingenissä ensimmäinen todiste Kurpfalzin hallinnosta on vuodelta 1288 ja se jatkui aina 1800-luvun alkuun. Neckarhausen kuului Badeniin vuodesta 1803. Edingen ja Neckarhausen teollistuivat 1900-luvulla. Oivallisen sijaintinsa ansiosta paikkakunnille asettui myös kauppayrityksiä. Edingen ja Neckarhausen yhdistyivät 1975.

## Talous ja liikenne
Edingen-Neckarhausen sijaitsee rataosuuden Mannheim Kurpfalzbrücke–Edingen–Heidelberg varrella. Kaupungin halki kulkee Bundesautobahn 656, jolta on yhteys Bundesautobahn 6:een lännessä ja Bundesautobahn 5:een idässä.

## Lähteet

## Aiheesta muualla
*Edingen-Neckarhausen, Baden-Württemberg, Saksa — Sunrise, Sunset, and Daylength
The Fate of Ophelia

**The Fate of Ophelia** on yhdysvaltalaisen laulaja-lauluntekijä Taylor Swiftin kappale hänen kahdennellatoista albumilta *[[The Life of a Showgirl]]* (2025). Kappale julkaistiin albumin ensimmäisenä singlenä samana päivänä kuin albumi 3. lokakuuta 2025. Swift kirjoitti ja tuotti kappaleen Max Martinin ja Shellbackin kanssa. ”The Fate of Ophelia” on tanssipop- synthpop- ja funk-kappale. 

”The Fate of Ophelia” nousi sekä Yhdysvalloissa Billboard Hot 100 -listan sekä Britannian singlelistan kärkeen. Se myös nousi Billboard Global 200 -listan ykköspaikalle. Kappale on Spotifyn kuunnelluin kappale yhden päivän sekä yhden viikon aikana. 

Swift käsikirjoitti ja ohjasi kappaleen musiikkivideon, joka sai ensi-iltansa albumin promolyhytelokuvassa *[[Taylor Swift: The Official Release Party of a Showgirl]]*. 

## Taustaa ja julkaisu
Swift kehitti 12. albuminsa *The Life of a Showgirl* heijastamaan voitokasta mielentilaansa The Eras Tour -kiertueen menestyksen johdosta sekä parisuhteestaan amerikkalaisen jalkapallon pelaajaan Travis Kelceen läpi vuoden 2024. Swift julkisti albumin 13. elokuuta 2025 Kelcen ja hänen veljensä *New Heights* -podcastissa. ”The Fate of Ophelia” julkistettiin albumin avausraidaksi.

”The Fate of Ophelia” julkaistiin albumin ensimmäisenä singlenä   3. lokakuuta 2025. Albumi julkaistiin samana päivänä. Universal Music Group levitti kappaleen radisoittoon Italiaan ja sen musiikkivideo sai ensi-iltansa *Taylor Swift: The Official Release Party of a Showgirl* -elokuvassa. Video julkaistiin Youtubeen kaksi päivää myöhemmin.

## Tuotanto
Swift kirjoitti ja tuotti ”The Fate of Ophelia” kappaleen Max Martinin ja Shellbackin kanssa. Kappale äänitettiin Shellback Studiosilla ja tuotettiin MXM Studiosilla Tukholmassa, Ruotsissa. Kappale on tanssipop-, synthpop- ja funk-kappale, jossa on uuden aallon groove. 

## Kaupallinen menestys
Suoratoistopalvelu Spotifyssä kappale rikkoi kuunnelluimman kappaleen ennätykset yhden päivän sekä yhden viikon aikana. Kappaleesta tuli ensimmäinen, jota on kuunneltu 30 miljoonaa kertaa yhden päivän aikana. Kappale nousi Billboard Global 200 -listan kärkeen seitsemäksi viikoksi. ”The Fate of Ophelia” nousi listojen kärkeen 26 eri alueella. 

Kappale on Swiftin ensimmäinen listaykkönen Alankomaissa, Espanjassa, Itävallassa, Saksassa ja Tanskassa. Ranskassa kappale debytoi listan sijalla neljä ja oli Swiftin korkein listasijoitus soolokappaleella sitten ”Shake It Off” -kappaleen vuonna 2014. Se vietti 15 viikkoa listaykkösenä Kanadassa, 14 Sveitsissä, 13 Saksassa, 12 Itävallassa, ja 10 sekä Alankomaissa että Norjassa, yhdeksän Irlannissa sekä kahdeksan Flanderissa. Iso-Britanniassa ”The Fate of Ophelia” nousi heti julkaisunsa jälkeen Britannian singlelistan viettäen kärjessä yhteensä seitsemän ei-peräkkäistä viikkoa. Suomessa kappale nousi Suomen virallisen singlelistan viidennelle sijalle ja radiosoittolistan toiselle sijalle. 

Yhdysvalloissa ”The Fate of Ophelia” -kappaleesta tuli Swiftin kolmastoista listaykkönen Billboard Hot 100 -listalla. Se vietti ykkösenä kymmenen ei-peräkkäistä viikkoa, tehden siitä hänen pisimpään ykkösenä olleen kappaleen.

## Lähteet